Tugir húsa hafa brunnið í gróðureldum í útjaðri borgarinnar borginni Perth í Ástralíu. Þúsundir hafa orðið að yfirgefa heimili sín.
Hátt í sextíu hús hafa brunnið í gróðureldum nærri borginni Perth í Vestur-Ástralíu. Um 7.500 hektarar lands hafa brunnið síðan eldur kviknaði í gær. Ástandið er afar erfitt í Perth, en þar eru í gildi strangar sóttvarnareglur vegna kórónuveirufaraldursins.
Þetta sagði Mark McGowan, forsætisráðherra Vestur-Ástralíu, á fundi með fréttamönnum í morgun og bætti við að veðurútlitið væri ekki gott, en hvassviðri hefur torveldað slökkvistarf. Eldurinn kviknaði við Wooroloo, smábæ í útjaðri Perth, og breiddist hratt út. Þúsundir hafa orðið að flýja heimili sín, en að sögn forsætisráðherrans er búið að koma upp aðstöðu fyrir fólkið.
Sums staðar hefur þó fólki verið skipað að halda kyrru fyrir, því ekki væri þorandi að reyna að komast burt þar sem eldur væri mikill á leiðinni sem þyrfti að fara. Ekki er vitað um upptök eldsins og ekki hafa borist fregnir um manntjón, en forsætisráðherrann sagði að verið væri að kanna málið á tilteknum stað, Tildan Park.
Um 250 slökkviliðsmenn berjast við eldanna og hafa yfirvöld í öðrum ríkjum Ástralíu boðið aðstoð við slökkvistarfið þar á meðal að senda sérútbúnar flugvélar til Perth.
Tugir húsa hafa brunnið í gróðureldum í útjaðri borgarinnar borginni Perth í Ástralíu. Þúsundir hafa orðið að yfirgefa heimili sín.